Fremrykning og frigivelse af anlægsbevilling til forundersøgelser med videre i 
forbindelse med opførelse af B-hal i Høng samt foreningslokaler 
Sagsfremstilling 
2.      Fremrykning og frigivelse af anlægsbevilling til forundersøgelser med videre i 
forbindelse med opførelse af B-hal i Høng samt foreningslokaler  
                                                                                                                        Åbent 
Sagsnr.: 326-2014-137829     J.nr.: 04.04.00            Oscar Bach.: 326-2015-178714 
  
[adresse] 
Kommunalbestyrelsen har i forbindelse med vedtagelsen af budgetaftalen for budget 2015-2018 afsat et 
rådighedsbeløb til opførelse af en B-hal i Høng samt foreningslokaler med 15 mio. kr. i 2016 og 20 mio. kr. i 2017. 
  
Der er i begyndelsen af 2015 etableret en projektorganisation med henholdsvis styregruppe og projektgruppe, og 
der er igangsat forundersøgelser og planlægning af processen i forbindelse med projektet. 
  
Det foreslås, at der sker en fremrykning af 0,5 mio. kr. af rådighedsbeløbet afsat i 2016 således, at der kan afholdes 
fornødne udgifter til henholdsvis internt timeforbrug, udgifter til borgermøder, eventuelle udgifter til ekstern rådgivning 
samt eventuelle udgifter til forundersøgelser på arealet ved den eksisterende hal. 
  
BEHANDLING 
Teknik og Miljøudvalg, Økonomiudvalg, Kommunalbestyrelse. 
  
INDSTILLING 
Direktøren for det tekniske område indstiller, 
· at der frigives en anlægsbevilling på i alt 0,5 mio. kr. finasieret af rådighedsbeløbet på 15 mio. kr. på budget 2016. 
  
ØKONOMISKE KONSEKVENSER 
Økonomichefen oplyser, at rådighedsbeløbet i 2016 reduceres med 0,5 mio. kr. - restrådighedsbeløbet i 2016 
udgør herefter 14,5 mio. kr. - og at der gives en anlægsbevilling i 2015 finansieret af de likvide aktiver. 
  
  
  
Teknik- og Miljøudvalgets møde den 10. august 2015: 
Udvalget vedtog at anbefale indstillingen fra chefen for Vej, Ejendom og Affald. 
